CELEX: 31987R0774
Language: el
Date: 1987-03-16 00:00:00
Title: Κανονισμός (ΕΟΚ) αριθ. 774/87 του Συμβουλίου της 16ης Μαρτίου 1987 για τροποποίηση του κανονισμού (ΕΟΚ) αριθ. 857/84 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων

Avis juridique important

|

31987R0774

Κανονισμός (ΕΟΚ) αριθ. 774/87 του Συμβουλίου της 16ης Μαρτίου 1987 για τροποποίηση του κανονισμού (ΕΟΚ) αριθ. 857/84 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 078 της 20/03/1987 σ. 0003 - 0004

***** ΚΑΝΟΝΙΣΜΟΣ (ΕΟΚ) αριθ. 774/87 ΤΟΥ ΣΥΜΒΟΥΛΙΟΥ  της 16ης Μαρτίου 1987  για τροποποίηση του κανονισμού (ΕΟΚ) αριθ. 857/84 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 5γ παράγραφος 6,  την πρόταση της Επιτροπής,  τη γνώμη του Ευρωπαϊκού Κοινοβουλίου (3),  Εκτιμώντας:  ότι το άρθρο 4α εισήχθη στον κανονισμό (ΕΟΚ) αριθ. 857/84 (4), όπως τροποποιήθηκε τελευταία από τον κανονισμό (ΕΟΚ) αριθ. 1305/85 (5), για να επιτρέψει στους παραγωγούς να προσαρμοστούν προοδευτικά στο καθεστώς της συμπληρωματικής εισφοράς· ότι οι μειώσεις της παραγωγής που αποφασίστηκαν για την τέταρτη και πέμπτη περίοδο εφαρμογής του καθεστώτος αυτού και οι προσπάθειες οι οποίες πρέπει να γίνουν καθιστούν αναγκαία την παράταση του άρθρου 4α έως το τέλος της πέμπτης περιόδου εφαρμογής της συμπληρωματικής εισφοράς·  ότι το άρθρο 1 του κανονισμού (ΕΟΚ) αριθ. 857/84 προβλέπει διαφορετικό ποσοστό εισφοράς στην περίπτωση της εναλλακτικής λύσης Α και σε εκείνη της εναλλακτικής λύσης Β· ότι η διαφοροποίηση αυτή δεν δικαιολογείται πλέον από τη στιγμή που οι δυνατότητες αντιστάθμισης μεταξύ των παραγόμενων ποσοτήτων και των μη χρησιμοποιούμενων ποσοτήτων αποδεικνύονται συγκρίσιμες και στις δύο εναλλακτικές λύσεις· ότι θα πρέπει, επομένως, αυτά τα δύο ποσοστά να είναι ίδια·  ότι το άρθρο 5γ παράγραφος 1 του κανονισμού (ΕΟΚ) αριθ. 804/68 υπό τον τίτλο «Εναλλακτική λύση Β» προβλέπει μια κατανομή των ποσοτήτων που μπορούν να ανακατανεμηθούν αναλογικά με τις ατομικές ποσότητες αναφοράς· ότι, ωστόσο, ορισμένοι παραγωγοί που ορίζονται με αντικειμενικά κριτήρια μπορούν να έχουν προτεραιότητα σ' αυτή την ανακατανομή· ότι θα πρέπει να καθοριστούν τα εν λόγω κριτήρια,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 857/84 τροποποιείται ως εξής:  1. Στο άρθρο 1 παράγραφος 1:  - στην πρώτη περίπτωση, ο αριθμός «75 %» αντικαθίσταται από τον αριθμό «100 %»,  - το τελευταίο εδάφιο διαγράφεται.  2. Στο άρθρο 4α:  - στην παράγραφο 1, οι όροι «Για τις δύο πρώτες περιόδους των δώδεκα μηνών» αντικαθίστανται από τους όρους «Κατά τη διάρκεια των πέντε περιόδων εφαρμογής του καθεστώτος της συμπληρωματικής εισφοράς που αναφέρονται στο άρθρο 5γ του κανονισμού (ΕΟΚ) αριθ. 804/68»,  - προστίθεται η ακόλουθη παράγραφος:  «3α. Η εισφορά εισπράττεται επί όλων των ποσοτήτων που υπερβαίνουν τις ατομικές ποσότητες αναφοράς ύστερα από ενδεχόμενη διόρθωσή τους.»  3. Στο άρθρο 9 παράγραφος 4 πρώτο εδάφιο, οι όροι «για τις τρεις πρώτες περιόδους των δώδεκα μηνών» αντικαθίστανται από τους όρους «κατά τη διάρκεια των πέντε περιόδων εφαρμογής του καθεστώτος της συμπληρωματικής εισφοράς που αναφέρονται στο άρθρο 5γ του κανονισμού (ΕΟΚ) αριθ. 804/68.»  4. Στο άρθρο 10 προστίθεται το ακόλουθο εδάφιο:  «Η εισφορά εισπράττεται επί όλων των ποσοτήτων που υπερβαίνουν τις ατομικές ποσότητες αναφοράς, ύστερα από ενδεχόμενη διόρθωσή τους.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Μαρτίου 1987.  Για το Συμβούλιο  Ο Πρόεδρος  L. TINDEMANS  (1) ΕΕ αριθ. L 148 της 28. 6. 1968, σ. 13.  (2) Βλέπε σ. 1 της παρούσας Επίσημης Εφημερίδας.  (3) ΕΕ αριθ. C 97 της 24. 11. 1986, σ. 112.  (4) ΕΕ αριθ. L 90 της 1. 4. 1984, σ. 13.  (5) ΕΕ αριθ. L 137 της 27. 5. 1985, σ. 12.